De la 1 sau 15 iunie, regulile s-ar putea relaxa. Uite ce spune Marcel Vela despre petrecerile de apartament.
Marcel Vela a răspuns întrebărilor puse de români pe pagina lui de Facebook. Ministrul de interne a fost întrebat câți oameni pot participa la o petrecere de apartament, fie ea aniversară ori onomastică. Vela spune că regulile s-ar putea relaxa de la 1 sau 15 iunie.
Marcel Vela, ministrul de interne, a afirmat într-un video postat pe contul său de Facebook, în care a răspuns întrebărilor cetăţenilor, că un număr de maximum 8 persoane pot fi invitate la o aniversare organizată într-un apartament."Limita de 8 persoane se referă la spaţii închise, de exemplu, într-un apartament cineva doreşte să îşi ţină ziua de naştare, sau de nume, cum este astăzi, joi, de Sfinţii Constantin şi Elena. Pentru a reduce riscul, în spaţiile închise, în apartamente, evenimentele personale să nu fie organizate cu mai mult de 8 persoane. (…) Evenimentele de familie se pot organiza cu 16 persoane, cele personale, de familie, care ţin de slujbe religoase", a spus Vela, ministrul de interne.Marcel Vela a mai afirmat că regulile ar putea fi relaxate după 1 iunie ori 15 iunie, în funcţie de parcursul epidemiei de coronavirus."De la 1 iunie, din 15 iunie, dacă totul va fi în regulă, evident se va reamenaja şi această regulă", a mai spus Marcel Vela, ministrul de interne.